CELEX: 31983R0911
Language: el
Date: 1983-04-19 00:00:00
Title: Κανονισμός (ΕΟΚ) αριθ. 911/83 της Επιτροπής της 19ης Απριλίου 1983 για την πρόσθεση επιπλέον μεταβατικών μέτρων στον κανονισμό (ΕΟΚ) αριθ. 789/83 όσον αφορά τα προστατευτικά μέτρα που πρέπει να εφαρμοστούν στις εισαγωγές σταφίδας

Avis juridique important

|

31983R0911

Κανονισμός (ΕΟΚ) αριθ. 911/83 της Επιτροπής της 19ης Απριλίου 1983 για την πρόσθεση επιπλέον μεταβατικών μέτρων στον κανονισμό (ΕΟΚ) αριθ. 789/83 όσον αφορά τα προστατευτικά μέτρα που πρέπει να εφαρμοστούν στις εισαγωγές σταφίδας  

Επίσημη Εφημερίδα αριθ. L 101 της 20/04/1983 σ. 0013 - 0013

***** ΚΑΝΟΝΙΣΜΟΣ (ΕΟΚ) αριθ. 911/83 ΤΗΣ ΕΠΙΤΡΟΠΗΣ  της 19ης Απριλίου 1983  για την πρόσθεση επιπλέον μεταβατικών μέτρων στον κανονισμό (ΕΟΚ) αριθ. 789/83 όσον αφορά τα προστατευτικά μέτρα που πρέπει να εφαρμοστούν στις εισαγωγές σταφίδας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 1118/81 (2), και ιδίως το άρθρο 14 παράγραφος 2,  τον κανονισμό αριθ. 129 του Συμβουλίου περί της αξίας της λογιστικής μονάδας και των τιμών συναλλάγματος που πρέπει να εφαρμοστούν στο πλαίσιο της κοινής γεωργικής πολιτικής (3), όπως τροποποιήθηκε τελευταία από τον κανονισμό (ΕΟΚ) αριθ. 2543/73 (4), και ιδίως το άρθρο 3,  Εκτιμώντας:  ότι ο κανονισμός (ΕΟΚ) αριθ. 789/83 της Επιτροπής (5) τροποποίησε τους συντελεστές που καθορίζονται στο άρθρο 2 παράγραφος 3 του του κανονισμού (ΕΟΚ) αριθ. 2742/82 της Επιτροπής της 13ης Οκτωβρίου 1982 για τα προστατευτικά μέτρα που πρέπει να εφαρμοστούν στις εισαγωγές σταφίδας (6)·  ότι οι συντελεστές αυτοί είχαν προσαρμοστεί για τελευταία φορά από τον κανονισμό (ΕΟΚ) αριθ. 330/83 της Επιτροπής (7), όπως τροποποιήθηκε από τον κανονισμό (ΕΟΚ) αριθ. 511/83 (8)·  ότι το άρθρο 2 του κανονισμού αυτού προβλέπει ότι οι συντελεστές που εφαρμόζονταν προηγουμένως μπορούν να χρησιμοποιηθούν σε ορισμένες περιπτώσεις·  ότι η δυνατότητα αυτή συνεχίζει να υφίσταται· ότι θα πρέπει να προβλεφθεί μια παρόμοια διάταξη όσον αφορά τα προϊόντα που έχουν εγκαταλείψει τη χώρα εξαγωγής πριν τις 6 Απριλίου 1983,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 του κανονισμού (ΕΟΚ) αριθ. 789/83 προστίθεται το ακόλουθο εδάφιο:  «Δεν εφαρμόζονται οι τροποποιημένοι συντελεστές όταν αποδεικνύεται στις τελωνειακές αρχές με πειστικό τρόπο ότι τα προϊόντα που έχουν δηλωθεί για θέση σε ελεύθερη κυκλοφορία εγκατέλειψαν τη χώρα εξαγωγής πριν από τις 6 Απριλίου 1983 και έχουν γίνει δεκτά για εισαγωγή από τις τελωνειακές αρχές μέχρι και την 1η Ιουλίου 1983».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 6 Απριλίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 19 Απριλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 73 της 21. 3. 1977, σ. 1.  (2) ΕΕ αριθ. L 118 της 30. 4. 1981, σ. 10.  (3) ΕΕ αριθ. 106 της 30. 10. 1962, σ. 2553/62.  (4) ΕΕ αριθ. L 263 της 19. 9. 1973, σ. 1.  (5) ΕΕ αριθ. L 88 της 6. 4. 1983, σ. 13.  (6) ΕΕ αριθ. L 290 της 14. 10. 1982, σ. 28.  (7) ΕΕ αριθ. L 38 της 10. 2. 1983, σ. 18.  (8) ΕΕ αριθ. L 57 της 4. 3. 1983, σ. 10.